wannaphong/clean_thaiwikipedia huggingface dataset:
# หลี เสี่ยนหลง
หลี เสี่ยนหลง  เป็นนักการเมืองชาวสิงคโปร์ รัฐมนตรีอาวุโส นายกรัฐมนตรีคนที่ 3 ของประเทศสิงคโปร์ เป็นบุตรชายคนโตของลี กวนยู อดีตนายกรัฐมนตรี และมีภรรยาเป็นประธานเจ้าหน้าที่บริหารบริษัทเทมาเส็กโฮลดิ้งส์

หลี เสี่ยนหลง สามารถพูดภาษาอังกฤษ ภาษามลายู ภาษาจีนแมนดาริน และภาษารัสเซียได้ในขณะที่มีอายุเพียง 10 ปี เมื่อจบชั้นมัธยม ได้รับทุนจากรัฐบาลไปเรียนที่มหาวิทยาลัยเคมบริดจ์ ประเทศอังกฤษ ในสาขาคณิตศาสตร์ และจบปริญญาตรีด้วยเกียรตินิยมอันดับ 1 หลังจากนั้น จบปริญญาโทที่มหาวิทยาลัยฮาร์วาร์ด สหรัฐอเมริกา ในสาขารัฐประศาสนศาสตร์ 

เมื่อสมัครเข้าเป็นสมาชิกสภาผู้แทนราษฎรในปี 2527 หลี เสี่ยนหลง ได้รับเลือกตั้งจากประชาชนตามระบอบประชาธิปไตย และอยู่ในวงการเมืองมามากกว่า 20 ปี ก่อนที่จะได้รับตำแหน่งนายกรัฐมนตรีคนที่ 3 ของสิงคโปร์ต่อจากโก๊ะ จ๊กตงที่อยู่ในตำแหน่งนายกรัฐมนตรีมา 14 ปี

ต่อมาในวันที่ 15 พฤษภาคม พ.ศ. 2567 หลี เสี่ยนหลง ได้ลาออกจากตำแหน่งนายกรัฐมนตรีสิงคโปร์ และส่งมอบตำแหน่งให้ลอว์เรนซ์ หว่อง

ชีวิตช่วงต้น
หลี เสี่ยนหลง เป็นบุตรคนโตของลี กวนยูกับ Kwa Geok Choo และหลานชายฝั่งบิดาของ Lee Chin Koon (2446–2538) กับ Chua Jim Neo (2448–2523) เขาเกิดที่โรงพยาบาลสตรีและเด็กเคเคที่สิงคโปร์ในวันที่ 10 กุมภาพันธ์ พ.ศ. 2495 ซึ่งขณะนั้นยังเป็นอาณานิคมอังกฤษ แม่ของเขามีบรรพบุรุษจากอำเภอถงอานกับหล่งหู ส่วนพ่อมีบรรพบุรุษจากเทศมณฑลต้าปู้ในประเทศจีน

การศึกษา

ชีวิตส่วนตัว
หลี เสี่ยนหลง แต่งงานกับ Wong Ming Yang ภรรยาคนแรกที่เป็นแพทย์ชาวมาเลเซียโดยกำเนิด ในวันที่ 20 พฤษภาคม พ.ศ. 2521 ทั้งคู่ให้กำเนิดลูกสาวชื่อ Li Xiuqi ใน พ.ศ. 2524 และลูกชายชื่อ Li Yipeng ใน ค.ศ. 2525 หลังให้กำเนิดลูกชาย 3 สัปดาห์  Wong เสียชีวิตจากอาการหัวใจวายในวันที่ 28 ตุลาคม พ.ศ. 2525 ด้วยอายุ 31 ปี

เขาแต่งงานใหม่กับโฮ ชิงใน พ.ศ. 2528 ข้าราชการที่มีอนาคตสดใส ผู้ต่อมาได้เป็นกรรมการบริหารและประธานเจ้าหน้าที่บริหารของเทมาเส็กโฮลดิงส์ ทั้งคู่ให้กำเนิดลูกชายสองคนชื่อ Li Hongyi และ Li Haoyi โดย Li Hongyi ลูกชายคนโต เป็นนายทหารชั้นสัญญาบัตรในกองทัพสิงคโปร์ และเป็นรองอธิบดีหน่วยงานเทคโนโลยีภาครัฐ ส่วน Li Haoyi ลูกชายคนเล็ก เป็นวิศวกรซอฟต์แวร์ที่เขียนหนังสือเกี่ยวกับภาษาโปรแกรม Scala

ในตอนแรก ลีได้รับการวินิจฉัยเป็นมะเร็งต่อมน้ำเหลือง ซึ่งเขาไปทำเคมีบำบัดในช่วงต้นคริสต์ทศวรรษ 1990 ต่อมาเขาได้รับการผ่าตัดต่อมลูกหมากโดยใช้หุ่นยนต์รูปรูกุญแจช่วยสำเร็จในวันที่ 15 กุมภาพันธ์ พ.ศ. 2558 หลังได้รับการวินิจฉัยว่าเป็นมะเร็งต่อมลูกหมาก

หลี เสี่ยนหลง สนใจการเขียนโปรแกรมคอมพิวเตอร์ และเคยเขียนโปรแกรมแก้ปัญหาซูโดกุด้วยภาษา C++ ในช่วงเวลาว่าง
# ปักกิ่งร่ายรำ
ปักกิ่งร่ายรำ  เป็นชื่อเรียกตราสัญลักษณ์ประจำการแข่งขัน กีฬาโอลิมปิกฤดูร้อน ครั้งที่ 29 ประจำปี ค.ศ. 2008(พ.ศ. 2551) ที่กรุงปักกิ่ง สาธารณรัฐประชาชนจีน เป็นเจ้าภาพจัดการแข่งขันฯ

ตราสัญลักษณ์ดังกล่าว จำลองรูปแบบจากตราประทับจีนโบราณ มีส่วนพื้นเป็นสีแดง ส่วนช่องว่างที่เกิดจากการแกะสลักตราประทับ เป็นตัวอักษรจีนที่อ่านว่า จิง (京) ซึ่งอยู่ในคำว่า เป่ยจิง (ปักกิ่ง) อีกทั้งมีลักษณะคล้ายตัวอักษร เหวิน ซึ่งหมายถึงอารยธรรมที่สืบทอดมายาวนานของชนชาติจีน นอกจากนั้น ตัวอักษรที่ปรากฏ ยังมีลักษณะท่าทางของมนุษย์ที่วิ่งไปข้างหน้า ขณะกำลังยินดีที่ได้รับชัยชนะ

ด้านล่างตราประทับ เป็นอักษรภาษาอังกฤษ Beijing 2008 ที่เขียนจากพู่กันจีน ถัดลงไปเป็นตราสัญลักษณ์โอลิมปิก คือรูป 5 ห่วงวงกลมคล้องกัน

ภายหลังการเปิดตัวตราสัญลักษณ์ดังกล่าว บรรดาผู้ผลิตสินค้าที่ระลึก ต่างนำตราสัญลักษณ์ดังกล่าว มาประทับลงบนผลิตภัณฑ์ต่างๆ มากมาย เช่น เสื้อยืด หมวก แสตมป์ พวงกุญแจ และเหรียญที่ระลึก เป็นต้น ปัจจุบันสินค้าดังกล่าว กลายเป็นสินค้าที่ชาวปักกิ่ง และชาวจีน พากันหาซื้อเป็นเจ้าของ เนื่องจากสินค้าเหล่านี้ มีจำหน่ายเฉพาะในกรุงปักกิ่งเพียงแห่งเดียวเท่านั้น
# คนหิ้วหัว
คนหิ้วหัว  เป็นภาพยนตร์แนวกระตุกขวัญ/โรแมนติก/คอมเมดี้ จากผลงานการกำกับการแสดงและเขียนบทเรื่องที่ 2 ของ พิง ลำพระเพลิง ว่าด้วยเรื่องราวของอดีตทหารเรือขี้โมโหที่พร้อมระเบิดโทสะได้ทุกเมื่อหากถูกใครเรียกเขาว่า “ไอ้เตี้ย” นอกจากจะเป็นพ่อที่ไม่เอาไหนในสายตาของ “หงส์” เมียสาวที่กลายเป็นเสาหลักของบ้านโดยพึ่งพาเหล้าและการพนันในการประทังความสุขและเลี้ยงดูชีวิตของ “เต้ย” ลูกชายเพียงลำพัง ออกฉายครั้งแรกเมื่อวันที่ 30 สิงหาคม พ.ศ. 2550

 นักแสดง 
 พิง ลำพระเพลิง ....... เตี้ย
 ภูริ หิรัญพฤกษ์ ....... หนุ่ม
 ศุภักษร ไชยมงคล ....... สาว
 วิสา สารสาส ....... หงส์
 รัชชานนท์ ว่องสิริสุขสกุล ....... เต้ย
 อภิชาติ ชูสกุล ....... รงค์
 คืนสิทธิ์ สุวรรณวัฒกี ....... ค่อม

 แหล่งข้อมูลอื่นๆ 
 ข้อมูลภาพยนตร์เรื่องคนหิ้วหัว
 
คนหิ้วหัว
# คลีนแอนด์เจิร์ก
คลีนแอนด์เจิร์ก  เป็นหนึ่งในสองการแข่งขันกีฬายกน้ำหนักในการแข่งขันโอลิมปิกฤดูร้อนคู่กับการแข่งขันท่าสแนตช์

โดยในช่วง "คลีน" จะเป็นการยกน้ำหนักจากพื้นขึ้นมาอยู่บริเวณด้านหน้าของหน้าอกพร้อมกับยืนขึ้นตัวตรง และในช่วง "เจิร์ก" จะเป็นการยกน้ำหนักไว้เหนือหัว พร้อมกับขาทั้งสองขนานกัน

สถิติโอลิมปิกของท่าคลีนแอนด์เจิร์กคือ 262.5 กิโลกรัม ซึ่งทำไว้โดยนักกีฬาชาวอิหร่านในโอลิมปิก 2004 ส่วนสถิติหญิงคือ 182.5 กิโลกรัม ที่ทำโดยนักกีฬาหญิงชาวจีน ในโอลิมปิก 2004
# ธีรพล นพรัมภา
ธีรพล นพรัมภา (เกิด 30 พฤศจิกายน พ.ศ. 2492) อดีตเลขาธิการนายกรัฐมนตรี สมัยรัฐบาลสมัคร สุนทรเวช และอดีตปลัดเมืองพัทยา เป็น 1 ใน 4 ของแก๊งออฟโฟร์ในพรรคพลังประชาชนทุบกระปุกพรรคการเมืองเปิดกลุ่มทุน : ใครหนุนใคร ?

 ประวัติ 

นายธีรพล นพรัมภา เกิดวันที่ 30 พฤศจิกายน พ.ศ. 2492 จบการศึกษาระดับปริญญาตรีจากคณะวิศวกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2510 (รุ่นเดียวกับ สหัส บัณฑิตกุล) และ วิศวกรรมศาสตรมหาบัณฑิต (เครื่องกล) ด้านชีวิตครอบครัว สมรสกับนางปรางทิพย์ นพรัมภา

 การทำงาน 
ธีรพล นพรัมภา เริ่มทำงานเป็นวิศวกรในบริษัท Caudil Rowlett Scott Corp. และเป็นผู้จัดการในบริษัทเอกชนอีกหลายแห่ง อาทิ บริษัท สยามกลการ, บริษัท ชลประทานคอนกรีต ต่อมาในปี พ.ศ. 2533 จึงได้ดำรงตำแหน่งปลัดเมืองคนแรกของเมืองพัทยา และในปี พ.ศ. 2543 นายสมัคร  สุนทรเวช ได้รับตำแหน่งผู้ว่าราชการกรุงเทพมหานคร ทำให้นายธีรพล นพรัมภา ซึ่งมีความสนิทสนมกับนายสมัคร ได้เข้ามารับตำแหน่งผู้ช่วยเลขานุการผู้ว่าราชการกรุงเทพมหานคร โดยทำหน้าที่เป็นเลขานุการของนายสหัส บัณฑิตกุล รองผู้ว่าราชการกรุงเทพมหานครฝ่ายการโยธา หลังจากหมดวาระดังกล่าว จึงได้หันไปประกอบธุรกิจ เป็นผู้ถือหุ้นใหญ่อันดับ 4 ในบริษัท ศิครินทร์ จำกัด (มหาชน) ผู้บริหารโรงพยาบาลศิครินทร์ ถนนศรีนครินทร์ บางนา

ในปี พ.ศ. 2551 นายธีรพล นพรัมภา จึงได้กลับเข้ามาสู่งานการเมืองอีกครั้งโดยการรับตำแหน่งเป็นเลขาธิการนายกรัฐมนตรี ในรัฐบาลของนายสมัคร สุนทรเวชคำสั่งสำนักนายกรัฐมนตรี ที่ 17/2551 เรื่อง แต่งตั้งข้าราชการการเมือง (นายธีรพล นพรัมภา) และถูกเปิดเผยจากสมาชิกสภาผู้แทนราษฎร กลุ่มอีสานพัฒนา ว่าเป็นหนึ่งในสมาชิกแก๊งออฟโฟร์ของพรรค 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕ ตอนที่ ๑๗ ข หน้า ๒, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๓, ๔ ธันวาคม ๒๕๔๕
# ต้นทุนค่าเสียโอกาส
ต้นทุนค่าเสียโอกาส   คือมูลค่าของผลตอบแทนจากกิจกรรมที่สูญเสียโอกาสไปในการเลือกทำกิจกรรมอย่างหนึ่งDavid Besanko, David Dranove and Mark Shanley. Economics of Strategy, Second Edition, pg. 20 ต้นทุนค่าเสียโอกาสเป็นต้นทุนที่ถูกอ้างถึงในวิชาเศรษฐศาสตร์ เพราะมันบ่งบอกถึงการเลือกตัวเลือกที่เป็นที่ต้องการทั้งหมดแต่ไม่สามารถเลือกพร้อมกันได้ และเป็นแนวคิดที่สำคัญในการที่จะใช้ทรัพยากรที่มีจำกัดให้มีประสิทธิภาพสูงสุด ต้นทุนค่าเสียโอกาสไม่ได้หมายถึงมูลค่ารวม แต่หมายถึงเฉพาะมูลค่าที่ให้ผลตอบแทนดีที่สุดในบรรดาตัวเลือกอื่นที่เสียโอกาสไปเท่านั้น

การคำนึงถึงต้นทุนค่าเสียโอกาสเป็นความแตกต่างที่สำคัญที่สุดของต้นทุนทางเศรษฐศาสตร์และต้นทุนทางบัญชี ต้นทุนค่าเสียโอกาสนับว่าเป็นต้นทุนที่แท้จริงในการทำกิจกรรมใด ๆ ก็ตาม เพราะมันทำให้เห็นถึงโอกาสซึ่งเป็นต้นทุนที่ถูกซ่อนอยู่ (และไม่สามารถมองเห็นหากคำนวณทางบัญชี)

อย่างไรก็ตาม การคำนวณหาต้นทุนค่าเสียโอกาสนั้นส่วนใหญ่ทำได้ยาก เพราะเป็นการคำนวณจากการคาดคะเนเหตุการณ์ที่ไม่ได้เกิดขึ้นจริง

 ตัวอย่าง 
ต้นทุนค่าเสียโอกาสของการเรียนต่อในระดับปริญญาเอกไม่ใช่เพียงค่าเล่าเรียนที่เสียไป แต่หมายถึงรายได้ที่คาดว่าจะได้รับหากไม่เรียนต่อแต่ไปทำงานแทนด้วย

ผู้ที่นำเงินไปลงทุนในหุ้นสูญเสียโอกาสที่เขาจะได้รับดอกเบี้ยจากการฝากธนาคาร ดังนั้นต้นทุนค่าเสียโอกาสในการลงทุนนี้จึงหมายถึงดอกเบี้ยที่ควรจะได้รับ (หรือหมายถึงผลตอบแทนใด ๆ ที่จะได้รับ หากสามารถนำเงินไปลงทุนอย่างอื่นที่ให้ผลตอบแทนดีกว่าดอกเบี้ยธนาคาร)

หากรัฐตัดสินใจจะสร้างโรงพยาบาลในที่ว่างที่เป็นของรัฐ ต้นทุนค่าเสียโอกาสจะหมายถึงมูลค่าที่สูงที่สุดของกำไรในการนำที่ดินนี้และเงินค่าก่อสร้างไปทำประโยชน์อย่างอื่น เช่น ในการสร้างโรงพยาบาลนี้ รัฐเสียโอกาสที่จะสร้างโรงเรียน หรือห้องสมุด หรือโอกาสที่จะขายที่ดินนี้เพื่อลดหนี้ของรัฐ
# เดอร์ ออง เกรย์
ดีร์ ออง เกรย์ (Dir En Grey) เป็นวงดนตรีเฮฟวีเมทัลของญี่ปุ่น ก่อตั้งขึ้นในเดือนกุมภาพันธ์ ค.ศ. 1997 และปัจจุบันเซ็นสัญญากับ Firewall Div. แผนกย่อยของ Free-Will

 สมาชิก 
 เคียว
 คาโอรุ
 ดาย
 โทชิยะ
 ชินยะ

 ผลงานเพลง 

สตูดิโออัลบั้ม
 Gauze (1999)
 Macabre (2000)
 Kisō (2002)
 Vulgar (2003)
 Withering to Death (2005)
 The Marrow of a Bone (2007)
 Uroboros (2008)
 Dum Spiro Spero (2011)
 Arche (2014)
 The Insulated World (2018)
 Phalaris (2022)
# หม่อมอ่อน รพีพัฒน์ ณ อยุธยา
หม่อมอ่อน รพีพัฒน์ ณ อยุธยา (พ.ศ. 2420 - 4 พฤษภาคม พ.ศ. 2478) เป็นหม่อมในพระเจ้าบรมวงศ์เธอ กรมหลวงราชบุรีดิเรกฤทธิ์ เป็นบุตรีของพระยาสุพรรณพิจิตร (โต) กับหม่อมราชวงศ์สำอาง (ธิดาหม่อมเจ้าหนู เสนีวงศ์) 

หม่อมอ่อน รพีพัฒน์ ณ อยุธยา ถึงแก่อนิจกรรมเมื่อวันที่ 4 พฤษภาคม 2478 พระราชทานเพลิง ณ วัดปทุมวนาราม เมื่อวันที่ 11 กุมภาพันธ์ พ.ศ. 2479กรมศิลปากร, “จดหมายเหตุพระราชกิจรายวัน พระราชนิพนธ์ในพระบาทสมเด็จพระจุลจอมเกล้าเจ้าอยู่หัว ภาค 11 ,” D-Library | National Library of Thailand, เข้าถึง 5 ตุลาคม 2021, http://164.115.27.97/digital/items/show/6258

พระเจ้าบรมวงศ์เธอ กรมหลวงราชบุรีดิเรกฤทธิ์ และหม่อมอ่อนมีโอรสธิดารวม 11 องค์ ดังนี้

หม่อมเจ้าพิมพ์รำไพ โสณกุล (18 มกราคม พ.ศ. 2441 - 22 กุมภาพันธ์ พ.ศ. 2510)
 หม่อมเจ้าไขแสงรพี รพีพัฒน์ (29 ตุลาคม พ.ศ. 2442 - 19 ตุลาคม พ.ศ. 2521) 
 หม่อมเจ้าสุรีย์ประภา กฤดากร (16 เมษายน พ.ศ. 2444 - 19 กุมภาพันธ์ พ.ศ. 2513)
 หม่อมเจ้าวิมวาทิตย์ รพีพัฒน์ (25 ธันวาคม พ.ศ. 2445 - 29 ธันวาคม พ.ศ. 2501)
หม่อมเจ้าชวลิตโอภาศ กิติยากร (11 กุมภาพันธ์ พ.ศ. 2447 - 18 มิถุนายน พ.ศ. 2475)
 หม่อมเจ้าอากาศดำเกิง รพีพัฒน์ (19 พฤศจิกายน พ.ศ. 2448 - 18 พฤษภาคม พ.ศ. 2475) 
 หม่อมเจ้าเพลิงนภดล รพีพัฒน์ (30 ธันวาคม พ.ศ. 2449 - 22 กรกฎาคม พ.ศ. 2528) 
 หม่อมเจ้าถกลไกรวัล รพีพัฒน์ (2 มกราคม พ.ศ. 2452 - 16 กันยายน พ.ศ. 2523) 
 หม่อมเจ้ารวิพรรณไพโรจน์ รพีพัฒน์ (5 กันยายน พ.ศ. 2455 - 18 กุมภาพันธ์ พ.ศ. 2531) 
หม่อมเจ้าดวงทิพย์โชติแจ้งหล้า อาภากร (11 ตุลาคม พ.ศ. 2457 - 4 มีนาคม พ.ศ. 2542)
หม่อมเจ้าทิตยาทรงกลด จักรพันธุ์ (21 พฤษภาคม พ.ศ. 2459 - 5 กรกฎาคม พ.ศ. 2553)
# หม่อมเจ้าไขแสงรพี รพีพัฒน์
นาวาเอกประกาศสำนักนายกรัฐมนตรี เรื่อง พระราชทานยศทหาร ราชกิจจานุเบกษาฉบับพิเศษ หน้า 4 เล่ม 72 ตอนที่ 10 วันที่ 1 กุมภาพันธ์ 2498 หม่อมเจ้าไขแสงรพี รพีพัฒน์ (29  ตุลาคม พ.ศ. 2442 - 19 ตุลาคม พ.ศ. 2521) เป็นพระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา เมื่อวันที่ 29 ตุลาคม พ.ศ. 2442 มีโสทรอนุชาและโสทรภคินี 10 องค์ และมีขนิษฐาต่างพระมารดา 2 องค์

หม่อมเจ้าไขแสงรพี โปรดทรงม้า เล่นเทนนิส และออกสังคม หม่อมเจ้าไขแสงรพีเสกสมรสครั้งแรกกับเริงจิตร์แจรง อาภากร (พระธิดาในพระเจ้าบรมวงศ์เธอ กรมหลวงชุมพรเขตอุดมศักดิ์) มีธิดาคนเดียว คือ
 หม่อมราชวงศ์เติมแสงไข กรรณสูต สมรสกับปรีดา กรรณสูต มีบุตร-ธิดา 4 คน

ต่อมาทรงหย่าขาด และสมรสใหม่กับหม่อมหลวงสุมิตรา สุทัศน์ (บุตรีของหม่อมราชวงศ์สิทธิ์ สุทัศน์) ภายหลังทรงหย่ากัน มีโอรสคนเดียว คือ
 หม่อมราชวงศ์ศักดิ์รพี รพีพัฒน์ สมรสกับสุนทรี รพีพัฒน์ ณ อยุธยา (สกุลเดิม ศิริจิตต์) มีบุตรคนเดียว คือ
 หม่อมหลวงสุพัฒรี รพีพัฒน์

นาวาเอก หม่อมเจ้าไขแสงรพี รพีพัฒน์ สิ้นชีพตักษัยเมื่อวันที 19 ตุลาคม พ.ศ. 2521 สิริชันษา 78 ปี

 พระเกียรติยศ 

 เครื่องราชอิสริยาภรณ์ 
ตติยจุลจอมเกล้าสืบสกุล สืบราชตระกูลพระเจ้าพี่ยาเธอ กรมหลวงราชบุรีดิเรกฤทธิ์ ป.จ.ว. http://www.ratchakitcha.soc.go.th/DATA/PDF/2464/D/2471.PDF
แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ ตอนที่ 61 เล่ม 59 หน้า 2288 ราชกิจจานุเบกษา 18 กันยายน 2485 แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์  เล่ม 58 ตอนที่ 3165 ราชกิจจานุเบกษา วันที่ 18 กันยายน 2484ราชกิจจานุเบกษา เล่ม 40 หน้า 274 6 พฤษภาคม 2466 เรื่อง พระราชทานเหรียญราชรุจิhttp://www.ratchakitcha.soc.go.th/DATA/PDF/2466/D/274.PDF
พระราชทานเหรียญรัตนาภรณ์รัชกาลปัตยุบันฝ่ายหน้า ราชกิจจานุเบกษาเล่ม 25 หน้า 1013 วันที่ 29 พฤศจิกายน 127  ราชกิจจานุเบกษา, พระราชทานเหรียญรัตนาภรณ์ฝ่ายหน้า เล่ม 43 หน้า 3124 วันที่ 26 พฤศจิกายน 2469

 พระยศ 

 พระยศทางทหาร 

 8 สิงหาคม พ.ศ. 2465: นายเรือเอกพระราชทานยศทหารเรือ
 13 เมษายน พ.ศ. 2466: นาวาตรีพระราชทานยศ
 1 มกราคม พ.ศ. 2497: นาวาโทประกาศสำนักคณะรัฐมนตรี เรื่อง พระราชทานยศทหาร
 1 มกราคม พ.ศ. 2498: นาวาเอกประกาศสำนักนายกรัฐมนตรี เรื่อง พระราชทานยศทหาร

 พงศาวลี
# คันธรสรังษี แสงมณี
คุณหญิงคันธรสรังษี แสงมณี (เดิม: หม่อมเจ้าคันธรสรังษี รพีพัฒน์; 5 มีนาคม พ.ศ. 2459 — 23 พฤษภาคม พ.ศ. 2526) เป็นพระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ กับหม่อมแดง รพีพัฒน์ ณ อยุธยา มีพระพี่น้องต่างมารดา 11 องค์

 ประวัติ 
หม่อมเจ้าคันธรสรังษี รพีพัฒน์ เสกสมรสกับหม่อมเจ้าทรงวุฒิไชย วุฒิชัย (สิ้นชีพิตักษัยเมื่อวันที่ 27 ธันวาคม พ.ศ. 2484) พระโอรสในพระเจ้าบรมวงศ์เธอ กรมหลวงสิงหวิกรมเกรียงไกร กับหม่อมเจ้าพร้อมเพราพรรณ วุฒิชัย มีธิดาสองคน ได้แก่
 หม่อมราชวงศ์วุฒิรสรังษี วุฒิชัย
 หม่อมราชวงศ์อัจฉรีเพราพรรณ วรรณพฤกษ์ สมรสกับสากล วรรณพฤกษ์ มีบุตรสามคนคือ อัษฎา วรรณพฤกษ์, พรภัทิรา วรรณพฤกษ์ และอดิเทพ วรรณพฤกษ์

ต่อมาทรงกราบบังคมทูลลาออกจากฐานันดรศักดิ์เพื่อสมรสใหม่กับอุทัย แสงมณีราชกิจจานุเบกษา, ประกาศสำนักพระราชวัง เรื่อง ลาออกจากฐานันดรศักดิ์แห่งพระราชวงศ์, เล่ม 60, ตอน 13 ง, 2 มีนาคม พ.ศ. 2486, หน้า 778 (หลวงชำนาญนิติเกษตร) อดีตรัฐมนตรีว่าการกระทรวงยุติธรรม แต่ไม่มีบุตรธิดาด้วยกัน

คุณหญิงคันธรสรังษี แสงมณี สิ้นชีพิตักษัยเมื่อวันที่ 23 พฤษภาคม พ.ศ. 2526 สิริชันษา 67 ปี

 เครื่องราชอิสริยาภรณ์ 
แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ ราชกิจจานุเบกษา เล่ม 60 ตอนที่ 49 หน้า 3031 วันที่ 18 กันยายน 2486
# เพนกวินกลมปุ๊กลุกขึ้นมาเต้น
เพนกวินกลมปุ๊กลุกขึ้นมาเต้น (อังกฤษ:Happy Feet) ออกฉายเมื่อวันที่  17 พฤศจิกายน พ.ศ. 2549 ในประเทศสหรัฐอเมริกา ส่วนในประเทศไทยนั้น ออกฉายวันที่ 23 พฤศจิกายน พ.ศ. 2549 กำกับโดยจอร์จ มิลเลอร์

 ตัวละคร 
 นักแสดง   พากย์ไทย  เพนกวิน และ/สัตว์ทั่วไป  เอไลจาห์ วูด   ผลิตโชค อายนบุตร  มัมเบิล  Brittany Murphy  พัดชา เอนกอายุวัฒน์  Gloria  Hugh Jackman    Memphis  Nicole Kidman   Norma Jean  Robin Williams    Ramón & Lovelace & Narrator Hugo Weaving   Noah the Elder  Carlos Alazraqui    Néstor   Lombardo Boyar    Raul   Jeff Garcia    Rinaldo  Johnny A. Sanchez     Lombardo   Fat Joe   Seymour  Magda Szubanski    Miss Viola  Miriam Margolyes   Mrs. Astrakhan Dee Bradley Baker   Maurice  Chrissie Hynde    Michelle  E.G. Daily   Baby Mumble Alyssa Shafer   Baby Gloria  César Flores    Baby Seymour Anthony LaPaglia   Boss Skua Danny Mann   Dino/สวนสัตว์เพนกวิน Mark Klastorin    Vinnie  Michael Cornacchia   Frankie Nicholas McKay    Nev  Tiriel Mora   Kev Steve Irwin    Trev  Richard Carter   Barry Roger Rose    แมวน้ำเสือดาว  Peter Carroll   Elder Larry Moss    Elder  Lee Perry    Elder/สวนสัตว์เพนกวิน Alan Shearman    Elder  Giselle Loren   Adélie Chica Denise Blasor   Adélie Chica Michelle Arthur    Adélie Chica
ภาพยนตร์ได้รับรางวัลออสการ์ 1 รางวัล ในสาขาภาพยนตร์แอนิเมชันยอดเยี่ยม ในงานประกาศผลรางวัลออสการ์ ครั้งที่ 79
# หม่อมเจ้าวิมวาทิตย์ รพีพัฒน์
มหาอำมาตย์ตรีราชกิจจานุเบกษา, พระราชทานยศ, เล่ม ๔๘ ตอนที่ ๐ ง หน้า ๑๙๕๔, ๖ กันยายน ๒๔๗๔ หม่อมเจ้าวิมวาทิตย์ รพีพัฒน์  (25 ธันวาคม พ.ศ. 2445 - 29 ธันวาคม พ.ศ. 2501)  อดีตปลัดกระทรวงพาณิชย์ 

 พระราชประวัติ 
หม่อมเจ้าวิมวาทิตย์ เป็นพระโอรสใพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา มีโสทรภราดาและโสทรภคินี 10 องค์ และมีขนิษฐาต่างพระมารดา 2 องค์ 

หม่อมเจ้าวิมวาทิตย์ ได้เข้าศึกษาที่โรงเรียนเทพศิรินทร์ ได้รับประกาศนียบัตรชั้นมัธยมศึกษาปีที่ 6 แล้วจึงได้เสด็จไปศึกษาต่อ ณ ประเทศอังกฤษ โดยเข้าศึกษาที่มหาวิทยาลัยเคมบริดจ์ ในปี พ.ศ. 2464 สำเร็จการศึกษานิติศาสตรบัณฑิต เกียรตินิยมอันดับ 2 และสอบได้เป็นเนติบัณฑิตอังกฤษ

หม่อมเจ้าวิมวาทิตย์ ทรงรับราชการกระทรวงการคลัง ตำแหน่งอธิบดีกรมที่ดิน ปลัดทูลฉลองกระทรวงเกษตรพาณิชยการประกาศย้ายข้าราชการ ราชกิจจานุเบกษา เล่ม 50 หน้า 335 อธิบดีกรมสรรพากร อธิบดีกรมโลหกิจ (พ.ศ. 2475 - 2476) ปลัดกระทรวงพาณิชย์รายพระนามและรายนามปลัดกระทรวงพาณิชย์http://www.ops.moc.go.th/download/pdf/61-NameListOPS011061.pdf  (ดำรงตำแหน่ง เมื่อวันที่ 1 กุมภาพันธ์ 2476) และในปี พ.ศ. 2490 ได้รับพระมหากรุณาธิคุณโปรดเกล้าฯ แต่งตั้งเป็น อธิบดีกรมศุลกากร กระทรวงการคลังเรื่อง แต่งตั้งอธิบดีกรมศุลกากร ตอนที่ 60 เล่ม 64 ราชกิจจานุเบกษา 9 ธันวาคม 2490  

หม่อมเจ้าวิมวาทิตย์ ประทับอยู่ที่ตำหนักหลังใหญ่บริเวณปากซอยชิดลม ซึ่งปัจจุบันเป็นที่ตั้งของห้างสรรพสินค้าเซ็นทรัลชิดลม ทรงโปรดกีฬาแข่งม้าและมีคอกม้าแข่งภายในบริเวณวังชิดลม ทรงตั้งชื่อคอกม้าเป็นภาษาลาตินว่า Sub Rosa โดยโอรสของท่านเคยเป็นจ็อกกี้ผู้บังคับม้าแข่ง และท่านยังทรงเป็นเป็นสมาชิกวงลายคราม วงดนตรีในพระบาทสมเด็จพระมหาภูมิพลอดุลยเดชมหาราช บรมนาถบพิตร  

หม่อมเจ้าวิมวาทิตย์เสกสมรสกับหม่อมเจ้าวินิตา รพีพัฒน์ (ราชสกุลเดิม กิติยากร; พระธิดาในพระเจ้าบรมวงศ์เธอ กรมพระจันทบุรีนฤนาถ) มีโอรสคนเดียว คือ

 หม่อมราชวงศ์วิภากร รพีพัฒน์ สมรสกับวุฒิวิฑู พี.เทอเสน (ราชสกุลเดิม วุฒิชัย (หม่อมเจ้า); พระธิดาในพระเจ้าบรมวงศ์เธอ กรมหลวงสิงหวิกรมเกรียงไกร) ต่อมาสมรสใหม่กับเย็นจิตต์ รพีพัฒน์ ณ อยุธยา (สกุลเดิม สัมมาพันธ์; อดีตสมาชิกสภาผู้แทนราษฎร กรุงเทพมหานคร)

เมื่อ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระผนวชเมื่อปี พ.ศ. 2499 หม่อมเจ้าวิมวาทิตย์ได้ผนวชตามเสด็จด้วย จากนั้นไม่นานหม่อมเจ้าวิมวาทิตย์ประชวรด้วยพระโรคมะเร็ง และสิ้นชีพิตักษัยเมื่อวันที่ 29 ธันวาคม พ.ศ. 2501 สิริชันษา 56 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปในการพระราชทานเพลิงศพเมื่อวันที่ 16 กุมภาพันธ์ พ.ศ. 2502 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหารข่าวในพระราชสำนัก วันจันทร์ที่ ๑๖ กุมภาพันธ์ พุทธศักราช ๒๕๐๒

 พระยศ 
 20 ตุลาคม พ.ศ. 2468 รองอำมาตย์เอก พระราชทานยศ 

 เครื่องราชอิสริยาภรณ์ 
แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ ตอนที่ 71 เล่ม 65 ราชกิจจานุเบกษา 7 ธันวาคม 2491 แจ้งความสำนักนายกรัฐมนตรี เรื่องพระราชทานเครื่องราชอิสริยาภรณ์ ตอนที่ 25 เล่ม 67 ราชกิจจานุเบกษา 2 พฤษภาคม 2493 

 พงศาวลี
# แปดวัน แปลกคน
แปดวัน แปลกคน  ภาพยนตร์ไทยขาวดำในรูปแบบภาพยนตร์อิสระ ออกฉายเมื่อวันที่  28 กุมภาพันธ์ พ.ศ. 2551 ทำรายได้รวม 3.5 แสนบาทมยุรี อำนวยพร, ที่สุดของหนังเด่น-หนังโดนแห่งปี  dailynews.co.th

เรื่องย่อ
ในบ้านที่เก่าแก่ทรุดโทรมหลังหนึ่งนั้น คือชีวิตของป้าแก่ ๆ คนหนึ่งที่ชื่อ ป้าชุบ (วาสนา ชลากร) อยู่คนเดี่ยวอย่างโดดเดี่ยวจนกระทั่งวันหนึ่งที่ แพร เด็กสาวตัวน้อย(เจนนิษฐ์ โอ่ประเสริฐ) ก้าวเข้าไปในบ้านหลังนั้น และมี หมอหนุ่ม (ธนเวทย์ สิริวัฒน์ธนกุล) อีกเพียงผู้เดียวที่เห็นเหตุการณ์ทั้งหมด บ้านอันโดดเดี่ยวหลังนั้นเปิดประตูต้อนรับเด็กน้อยเข้าไปและปิดตายประตูถึงแปดวัน คือ แปดวันที่ป้าชุบเป็นผู้ควบคุมชีพจรชีวิตในบ้านทั้งหมด และหมอหนุ่มคือผู้ที่กุมชะตาของมนุษย์สองคนไปบ้านหลังนั้น 

นักแสดง
 วาสนา ชลากร แสดงเป็น ป้าชุบ
 ธนเวทย์ สิริวัฒน์ธนกุล แสดงเป็น หนุ่ม
 เจนนิษฐ์ โอ่ประเสริฐ แสดงเป็น น้องแพร

รางวัล
(รางวัลภาพยนตร์แห่งชาติ สุพรรณหงส์ ประจำปี พ.ศ. 2551)
 เทคนิคการแต่งหน้ายอดเยี่ยม (มยุรี สลาเวศน์) 
 ดนตรีประกอบยอดเยี่ยม        (ไกวัล กุลวัฒโนทัย)

เบื้องหลังและคำวิจารณ์
แปดวัน แปลกคน เป็นภาพยนตร์ไทยทุนต่ำซึ่งสร้างออกมาในรูปแบบภาพยนตร์นอกกระแสหรือภาพยนตร์อิสระ แต่ได้มีโอกาสฉายในโรงภาพยนตร์ทั่วไป มีจุดเด่น คือ การที่เป็นภาพยนตร์ขาวดำ โดยทั้งผู้กำกับและทีมนักแสดงเป็นบุคคลที่ไม่ได้มีชื่อเสียงโด่งดังหรือเป็นที่รู้จักเลย แต่เมื่อออกฉายแล้วได้รับเสียงวิจารณ์ในทางที่ดีมาก โดยเฉพาะกับบทป้าชุบจากการแสดงของ วาสนา ชลากร และตอนจบที่เป็นการหักมุมซึ่งสามารถตีความได้ในเชิงจิตวิทยาบทวิจารณ์จากเว็บไซต์สนุก
# เจ้าชายไมเคิลแห่งเคนต์
เจ้าชายไมเคิลแห่งเคนต์ (ไมเคิล จอร์จ ชาร์ลส์ แฟรงกลิน; ประสูติ 4 กรกฎาคม พ.ศ. 2485) เป็นสมาชิกพระองค์หนึ่งในพระราชวงศ์อังกฤษ พระราชนัดดาในสมเด็จพระเจ้าจอร์จที่ 5 และสมเด็จพระราชินีแมรี ทรงอยู่ในลำดับที่ 52 ในการสืบราชบัลลังก์

 พระชนม์ชีพในวัยเยาว์ 
เจ้าชายไมเคิลประสูติเมื่อวันที่ 4 กรกฎาคม พ.ศ. 2485 ที่คอปปินส์ ไอเวอร์ บัคกิงแฮมไชร์ พระชนกคือดยุกแห่งเคนต์ (เจ้าฟ้าชายจอร์จ) พระราชโอรสพระองค์ที่สี่ในสมเด็จพระเจ้าจอร์จที่ 5 และสมเด็จพระราชินีแมรี พระชนนีคือดัชเชสแห่งเคนต์ พระราชธิดาในเจ้าชายนิโคลาสแห่งกรีซและเดนมาร์กและแกรนด์ดัชเชสเอเลนา วลาดิมิรอฟนาแห่งรัสเซีย

เจ้าชายไมเคิลทรงเข้าพิธีศีลล้างบาปเมื่อวันที่ 4 สิงหาคม ปีเดียวกัน โดยมีพ่อแม่ทูนหัวทูนหัว คือ แฟรงกลิน ดี. โรสเวลต์ ประธานาธิบดีแห่งสหรัฐอเมริกา สมเด็จพระราชาธิบดีจอร์จที่ 2 แห่งกรีซ สมเด็จพระราชาธิบดีโฮกุนที่ 7 แห่งนอร์เวย์ สมเด็จพระราชินีนาถวิลเฮลมินาแห่งเนเธอร์แลนด์ เลดีแพทริเซีย แรมเซย์ มาร์ชเนสแห่งมิลด์ฟอร์ดฮาเว็น มกุฎราชกุมารีแห่งกรีซ ดยุกแห่งกลอสเตอร์

 ฐานันดรและพระอิสริยยศ 

4 กรกฎาคม พ.ศ. 2485 – ปัจจุบัน ฮิสรอยัลไฮเนส เจ้าชายไมเคิลแห่งเคนต์ (His Royal Highness Prince Michael of Kent)
# มัมมา มีอา! วิวาห์วุ่น ลุ้นหาพ่อ
มัมมา มีอา! วิวาห์วุ่น ลุ้นหาพ่อ  ออกฉายเมื่อวันที่ 3 กรกฎาคม พ.ศ. 2551 เป็นภาพยนตร์ที่สร้างจากละครเพลงในชื่อเดียวกัน ที่แสดงในย่านเวสต์เอนด์ ลอนดอน ประเทศอังกฤษ เมื่อ พ.ศ. 2542  โดยใช้เพลงประกอบจากเพลงของวง ABBA ที่เป็นเพลงฮิตในช่วงทศวรรษ 1970 โดยเฉพาะเพลง Mamma Mia ที่เป็นเพลงฮิตติดอันดับหนึ่งทั้งในสหราชอาณาจักร ประเทศออสเตรเลีย เยอรมันตะวันตก ประเทศไอร์แลนด์ สวิตเซอร์แลนด์ เมื่อ พ.ศ. 2519

 เรื่องย่อข้อมูลภาพยนตร์เรื่อง Mamma Mia! 
สาวน้อยวัย 20 ปี โซฟี และคู่หมั้นของเธอ สกาย เตรียมตัวจะแต่งงานกันที่โรงแรมวิลลาดอนนา ในประเทศกรีซ ที่ดำเนินธุรกิจโดย ดอนนา คุณแม่ของเธอเอง โซฟีได้ส่งบัตรเชิญงานแต่งงานของเธอไปให้ชาย 3 คน เพราะโซฟีได้อ่านบันทึกส่วนตัวของคุณแม่ และเชื่อว่าชาย 1 ใน 3 คนนี้ อาจเป็นคุณพ่อบังเกิดเกล้าของเธอ

นักธุรกิจ แซม คาร์ไมเคิล นักผจญภัย บิลล์ แอนเดอร์สัน และนายธนาคาร แฮร์รี่ ไบรต์ เดินทางจาก 3 นครใหญ่ในอีกฟากโลกกลับมาเยือนเกาะสวรรค์แห่งนี้ และได้พบกับผู้หญิงที่เคยทำให้พวกเขาหลงใหลเมื่อ 20 ปีก่อน

 นักแสดง 
 เมอริล สตรีพ  แสดงเป็น ดอนน่า
 เพียซ บรอสแนน  แสดงเป็น แซม
 โคลิน เฟิร์ธ แสดงเป็น แฮร์รี่
 สเตลแลน สคาร์การ์ด แสดงเป็น บิลล์
 จูลี่ วอลเตอร์ส แสดงเป็น โรซี่
 โดมินิค คูเปอร์  แสดงเป็น สกาย
 อาแมนด้า ไซเฟร็ด แสดงเป็น โซฟี
 คริสติน บาแรนสกี้  แสดงเป็น ทันย่า
# กัลปพฤกษ์ (แก้ความกำกวม)
กัลปพฤกษ์ อาจหมายถึง
 กัลปพฤกษะ คติต้นไม้อัศจรรย์ในศาสนาอินเดีย
 กัลปพฤกษ์ ไม้ยืนต้นขนาดกลาง
 ถนนกัลปพฤกษ์ ถนนในกรุงเทพมหานคร
 ถนนกัลปพฤกษ์ ถนนในจังหวัดขอนแก่น
# ข้าวหลาม
thumb|250px|ข้าวหลามผ่าซีก แบบใส่ถั่วดำ
ข้าวหลาม เป็นขนมชนิดหนึ่งนิยมทำรับประทานกันในฤดูหนาว หรือเมื่อได้ข้าวใหม่ ใช้ไผ่ข้าวหลาม หรือไม้ป้างเป็นกระบอกใส่ข้าวหลาม ข้าวหลามแบบชาวบ้าน ใช้ข้าวสารเหนียวกับน้ำเปล่า และเกลือเท่านั้น สำหรับข้าวหลามที่ทำขายกันโดยทั่วไป จะใส่น้ำกะทิ และเติมถั่วดำ หรืองาขี้ม้อน การทำข้าวหลามตามประเพณีนิยมของชาวล้านนาจะเพื่อถวายพระในวันเพ็ญเดือนสี่ หรือประมาณเดือนมกราคม ซึ่งเป็นการทานร่วมกับการทานข้าวจี่ และข้าวล้นบาตร

เดิมทีจะใช้กระบอกไม้ไผ่ในการหุงข้าวด้วย ข้าวที่ได้จะมีลักษณะเป็นทรงกระบอก เชื่อมกันด้วยเยื่อไผ่ทำให้เป็นรูปทรงสวยงาม แต่ในปัจจุบันนี้ นิยมนำมารับประทานเป็นขนมหวาน โดยมีส่วนผสมคือ ข้าวเหนียว กะทิ และบางตำราจะมีการใส่ถั่วดำด้วย

ในบันทึกฉบับหนึ่งจากปี ค.ศ. 1876 ระบุว่าข้าวเหนียวจะนำไปห่อในใบตาลแล้วนำไปปิ้ง เตรียมในวิธีคล้ายคลึงกับข้าวหลาม
# บีเดอะแมน
"บีเดอะแมน"  คือซิงเกิลที่ 2 ของเซลีน ดิออน จากอัลบั้ม เล็ตส์ทอล์กอะเบาต์เลิฟ ออกจำหน่ายเมื่อวันที่ 13 พฤศจิกายน พ.ศ. 2540 ในประเทศญี่ปุ่นเท่านั้น

"บีเดอะแมน" เป็นผลงานการประพันธ์เพื่อประกอบละครโทรทัศน์ญี่ปุ่นเรื่อง อีฟ - ซานตาคลอสดรีมมิง และได้บรรจุในอัลบั้ม อีฟ อัลบั้มเพลงประกอบละคร ซึ่งออกจำหน่ายในวันเดียวกับที่ออกจำหน่ายซิงเกิลนี้ในญี่ปุ่น โดยเพลงนี้เซลีนได้ขับร้องใน 2 ภาษาคือภาษาอังกฤษ และภาษาญี่ปุ่น 

เพลงนี้ไม่มีมิวสิกวิดีโอ

"บีเดอะแมน" ขึ้นชาร์ตซิงเกิลออริกอนในอันดับสูงสุดที่ 24 และได้รับรางวัลแผ่นเสียงทองคำขาว สำหรับยอดขาย 100,000 ชุด 

เพลงนี้ยังได้บรรจุในหน้าบีของซิงเกิลเพลง "เดอะรีซัน" ซึ่งออกจำหน่ายในเวลาเดียวกันในยุโรป และเพลงนี้ไม่ได้บรรจุในอัลบั้ม เล็ตส์ทอล์กอะเบาต์เลิฟ ฉบับที่ออกจำหน่ายในอเมริกาเหนือ

เพลงนี้ได้บรรจุในอัลบั้ม ออลเดอะเวย์... อะดิเคดออฟซอง อัลบั้มเพลงฮิตในปี พ.ศ. 2542 ฉบับของประเทศญี่ปุ่น และอัลบั้ม คอมพลีตเบสต์ อัลบั้มเพลงฮิตในปี พ.ศ. 2551 อันออกจำหน่ายเฉพาะในประเทศญี่ปุ่น และฉบับภาษาญี่ปุ่นได้บรรจุในอัลบั้ม เดอะคอลเลกเตอส์ซีรีส์ ชุดที่ 1 ในปี พ.ศ. 2543

 รูปแบบและรายชื่อเพลง
ซิงเกิลซีดีแม็กซี 3 นิ้ว (ญี่ปุ่น)
"บีเดอะแมน" (ฉบับอัลบั้ม) – 4:39
"บีเดอะแมน" (ฉบับภาษาญี่ปุ่น) – 4:39
"บีเดอะแมน" (ฉบับคาราโอเกะ) – 4:39

ชาร์ต
ชาร์ต (พ.ศ. 2540)อันดับสูงสุดชาร์ตซิงเกิลออริกอนชาร์ตซิงเกิลญี่ปุ่น24
# ภาษากะเหรี่ยงโปตะวันออก
ภาษากะเหรี่ยงโปวฺตะวันออก (Pwo Eastern Karen) มีผู้พูดทั้งหมด 1,050,000 คน พบในพม่า 1,000,000 คน (พ.ศ. 2541) ในรัฐกะเหรี่ยง รัฐมอญ พบในไทย 50,000 คน (พ.ศ. 2541) ในจังหวัดตาก กาญจนบุรี ราชบุรี อุทัยธานี สุพรรณบุรี และประจวบคีรีขันธ์ ไม่เข้าใจกันกับภาษากะเหรี่ยงโปวฺสำเนียงอื่นๆ ซึ่งสำเนียงนี้ถือได้ว่าเป็นสำเนียงกลางในรัฐกะเหรี่ยงก็ว่าได้เพราะในเมืองหลวงรัฐกะเหรี่ยงจะพูดแต่สำเนียงนี้ในการสื่อสาร เขียนด้วยอักษรกะเหรี่ยงเกวก่อ(อักษรดั้งเดิมที่ชาวกะเหรี่ยงประดิษฐ์ขึ้นมาเอง) ไลก์ช่องวี รวมทั้งที่ปรับปรุงจากอักษรพม่าหรืออักษรมอญ ในไทยเขียนด้วยอักษรไทย จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขากะเหรี่ยง เรียงประโยคแบบประธาน-กริยา-กรรม